**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ 28/06/2022**

**ΠΡΟΓΡΑΜΜΑ  ΤΡΙΤΗΣ  28/06/2022**

…..

|  |  |
| --- | --- |
| ΕΝΗΜΕΡΩΣΗ / Εκπομπή | **WEBTV** **ERTflix** |

**09:15**  |  **ΣΥΝΔΕΣΕΙΣ**     
Παρουσίαση: Κώστας Παπαχλιμίντζος, Χριστίνα Βίδου

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**12:00**  |  **Η ΖΩΗ ΑΛΛΙΩΣ  (E)**   (Τροποποίηση Προγράμματος)

Η Ίνα Ταράντου συνεχίζει τα ταξίδια της σε όλη την Ελλάδα και βλέπει τη ζωή αλλιώς. Το ταξίδι γίνεται ο προορισμός και η ζωή βιώνεται μέσα από τα μάτια όσων συναντά.  
  
“Η ζωή́ δεν μετριέται από το πόσες ανάσες παίρνουμε, αλλά́ από́ τους ανθρώπους, τα μέρη και τις στιγμές που μας κόβουν την ανάσα”.  
  
Η γαλήνια Κύθνος, η εντυπωσιακή Μήλος με τα σπάνια τοπία και τις γεύσεις της, η Σέριφος με την αφοπλιστική της απλότητα, η καταπράσινη Κεφαλονιά και η Ιθάκη, το κινηματογραφικό Μεσολόγγι και η απόκρημνη Κάρπαθος είναι μερικές μόνο από τις στάσεις σε αυτό το νέο μεγάλο ταξίδι. Ο Νίκος Αλιάγας, ο Ηλίας Μαμαλάκης και ο Βασίλης Ζούλιας είναι μερικοί από τους ανθρώπους που μας έδειξαν τους αγαπημένους τους προορισμούς, αφού μας άνοιξαν την καρδιά τους.  
  
Ιστορίες ανθρώπων που η καθημερινότητά τους δείχνει αισιοδοξία, δύναμη και ελπίδα. Άνθρωποι που επέλεξαν να μείνουν για πάντα, να ξαναγυρίσουν για πάντα ή πάντα να επιστρέφουν στον τόπο τους. Μέσα από́ τα «μάτια» τους βλέπουμε τη ζωή́, την ιστορία και τις ομορφιές του τόπου μας.  
  
Η κάθε ιστορία μάς δείχνει, με τη δική της ομορφιά, μια ακόμη πλευρά της ελληνικής γης, της ελληνικής κοινωνίας, της ελληνικής πραγματικότητας. Άλλοτε κοιτώντας στο μέλλον κι άλλοτε έχοντας βαθιά τις ρίζες της στο παρελθόν.  
  
Η ύπαιθρος και η φύση, η γαστρονομία, η μουσική παράδοση, τα σπορ και τα έθιμα, οι τέχνες και η επιστήμη είναι το καλύτερο όχημα για να δούμε τη Ζωή αλλιώς, όπου κι αν βρεθούμε. Με πυξίδα τον άνθρωπο, μέσα από την εκπομπή, θα καταγράφουμε την καθημερινότητα σε κάθε μέρος της Ελλάδας, θα ζήσουμε μαζί τη ζωή σαν να είναι μια Ζωή αλλιώς. Θα γευτούμε, θα ακούσουμε, θα χορέψουμε, θα γελάσουμε, θα συγκινηθούμε. Και θα μάθουμε όλα αυτά, που μόνο όταν μοιράζεσαι μπορείς να τα μάθεις.  
  
Γιατί η ζωή είναι πιο ωραία όταν τολμάς να τη ζεις αλλιώς!

**«Νίσυρος, αισθήσεις από ηφαίστειο»**

Τρεις οικισμοί κι ένα ηφαίστειο: είναι τα συστατικά που φτιάχνουν τη Νίσυρο.   
Αλλά και οι πολλές ζεστές ιαματικές πηγές, με πιο εντυπωσιακές αυτές στα Δημοτικά Λουτρά Μανδρακίου, με το πανέμορφο, ιστορικό, πέτρινο κτίριό τους.   
Μακριά από κοσμικότητες, το νησί κρύβει στον πυρήνα του, όχι ένα θηρίο που κοιμάται. Κρύβει μια καρδιά εναλλακτική, αιγαιοπελαγίτικη, με μίνιμαλ αισθητική και πληθωρική ταυτότητα. Κι όλα αυτά πριν καν μιλήσουμε για τους ανθρώπους της.   
Με τον Χάρη πήγαμε καταρχάς στο Ηφαίστειο, στο εσωτερικό της Καλντέρας με το όνομα “Στέφανος” και μιλήσαμε για αυτό το μοναδικό φαινόμενο που αποτελεί και το κεντρικό αξιοθέατο του νησιού. Και μετά γνωρίσαμε τη Μαρία, τη μητέρα του, που ως η καλύτερη μαγείρισσα του νησιού, μας έφτιαξε ρεβυθοκεφτέδες. Και μας μίλησε για την ήρεμη, όμορφη ζωή της στη Νίσυρο.   
Επόμενη στάση, τα λημέρια του Γόη. Του Στέφανου δηλαδή, που είναι από τις πιο χαρακτηριστικές φιγούρες του νησιού.   
Όπως και η Ειρήνη, που οδηγεί από το 1980 το μοναδικό ταξί του νησιού. Επισκεφτήκαμε την Ιερά Μονή της Παναγίας Σπηλιανής, χτισμένη σε έναν ψηλό βράχο στο Κάστρο του Μανδρακίου και μιλήσαμε με τον Ηγούμενο.   
Και η όμορφη βόλτα μας στο Κάστρο, κατέληξε στο σπίτι του Γρηγόρη. Του ανθρώπου που έχει βάλει τη σφραγίδα του στον καλλιτεχνικό χαρακτήρα του νησιού. Μιλήσαμε για τη ζωή του, για την απόφασή του να ζει μόνιμα στη Νίσυρο, για το Sterna Αrt Project που έχει δημιουργήσει με αποτέλεσμα τη συρροή καλλιτεχνών όλο το καλοκαίρι στο νησί, καθώς και για τον μη κερδοσκοπικό οργανισμό «Νισύριο», με στόχο την ανακύκλωση του πλαστικού και την καλλιέργεια οικολογικής συνείδησης. Τελικά φαίνεται πως τίποτα δεν είναι τυχαίο πάνω σε αυτό το νησί.   
Η Νίσυρος δημιουργήθηκε από ηφαιστειακές εκρήξεις.   
Οι οποίες στη συνέχεια προκάλεσαν εκρήξεις αγάπης. Αγνής, παρθένας αγάπης.   
Διότι το νησί αν αγαπιέται, αγαπιέται από όλους γι’ αυτό που είναι. Ένα νησί που σε εμπνέει να ζεις τη Ζωή σου Αλλιώς.

Παρουσίαση: Ινα Ταράντου  
Παρουσίαση-Αρχισυνταξία: Ίνα Ταράντου  
Σκηνοθεσία: Μιχάλης Φελάνης  
Δημοσιογραφική έρευνα-επιμέλεια: Στελίνα Γκαβανοπούλου, Μαρία Παμπουκίδη  
Διεύθυνση Φωτογραφίας: Παύλος Διδασκάλου   
Μοντάζ: Βίβιαν Γερογιάννη   
Μουσική επιμέλεια: Ίνα Ταράντου, Φίλιππος Μάνεσης  
Οργάνωση-Διεύθυνση παραγωγής: Γιάννης Κωνσταντινίδης  
Εκτέλεση παραγωγής: Μαρία Σχοινοχωρίτου  
Βοηθός παραγωγής: Βαγγέλης Βροχίδης, Στελίνα Γκαβανοπούλου  
Ηχοληψία: Φίλιππος Μάνεσης  
Styling: Ειρήνη Βάσσου  
Σήμα αρχής: Πάρης Γρηγοράκης

(Το Δελτίο Ειδήσεων ώρα 12:00 δεν θα μεταδοθεί)

|  |  |
| --- | --- |
| ΨΥΧΑΓΩΓΙΑ / Γαστρονομία | **WEBTV** **ERTflix** |

**13:00**  |  **ΚΑΤΙ ΓΛΥΚΟ  (E)**     
  
**«Πάστα black forest - κέικ γιαουρτιού με βύσσινο»**   
**Eπεισόδιο**: 2

|  |  |
| --- | --- |
| ΨΥΧΑΓΩΓΙΑ / Ελληνική σειρά | **WEBTV** **ERTflix** |

**14:00**  |  **ΚΙ ΟΜΩΣ ΕΙΜΑΙ ΑΚΟΜΑ ΕΔΩ  (E)**     
**Eπεισόδιο**: 2

|  |  |
| --- | --- |
| ΝΤΟΚΙΜΑΝΤΕΡ | **WEBTV** |

**15:00**  |  **CLOSE UP  (E)**   (Τροποποίηση Προγράμματος)

Σειρά δημιουργικών ντοκιμαντέρ, που αναφέρονται στο έργο και στη ζωή Ελλήνων δημιουργών, καλλιτεχνών, επιστημόνων, αλλά και απλών ανθρώπων που συμβάλλουν -ο καθένας με το δικό του τρόπο- στη συγκρότηση της συλλογικής μας ταυτότητας.   
  
Πέρα από πρόσωπα, παρουσιάζονται δημιουργικές συλλογικότητες και δράσεις, κοινωνικές, οικολογικές, επιστημονικές.  
Τα γυρίσματα αυτής της νέας σειράς ντοκιμαντέρ, έγιναν τόσο στην Ελλάδα όσο και στο εξωτερικό.  
Η κινηματογράφηση της συνέντευξης του δημιουργού είναι η βάση κάθε ντοκιμαντέρ. Εδώ ξετυλίγεται το νήμα της διήγησης, μνήμες, εμπειρίες, πεποιθήσεις, συναισθήματα. Μια προσεκτική ανασκαφή στην καρδιά και στο πνεύμα κάθε δημιουργού. Από την επιφάνεια στο βάθος. Η κάμερα καδράρει τον άνθρωπο σε close-up, παρακολουθεί από κοντά και καταγράφει την εξομολόγηση.   
Το πρόσωπο σιγά-σιγά αποκαλύπτεται, ενώ παράλληλα το έργο του παρουσιάζεται μέσα στην ιστορική του εξέλιξη. Εξηγείται η σημασία του, τοποθετείται μέσα στο ιστορικό γίγνεσθαι και αναδεικνύονται οι ποιότητες και η ιδιαιτερότητά του.   
Με τον ίδιο τρόπο αντιμετωπίζονται και τα υπόλοιπα θέματα της σειράς.   
Οι ποιοτικές προδιαγραφές του «Close up» διατρέχουν όλα τα στάδια της δημιουργίας κάθε επεισοδίου: την έρευνα, το σενάριο, το γύρισμα, την τεχνική επεξεργασία.   
Αξίζει να σημειωθεί ότι ντοκιμαντέρ της σειράς -που ολοκληρώθηκαν πρόσφατα- έχουν συμμετάσχει ήδη σε αναγνωρισμένα φεστιβάλ της Ελλάδας και του εξωτερικού, κερδίζοντας διακρίσεις και βραβεία.  
Το «Close up» είναι μία εξ ολοκλήρου εσωτερική παραγωγή της ΕΡΤ με την οποία δίνεται η δυνατότητα στους σκηνοθέτες της ΕΡΤ να εκφράσουν τις ιδέες τους, τις απόψεις τους, τους προβληματισμούς τους και να προσφέρουν μια αξιόλογη σειρά ντοκιμαντέρ στο κοινό της Δημόσιας Τηλεόρασης.

**«Κωνσταντίνος Τζούμας: ηθοποιός εξ ιδιοσυγκρασίας» (Αφιέρωμα)**

Το ντοκιμαντέρ είναι ένα κινηματογραφικό πορτρέτο του Κωνσταντίνου Τζούμα, ενός ανθρώπου που έχει χαρακτηριστεί ως «είρων εκ φύσεως, ηθοποιός εξ ιδιοσυγκρασίας και συγγραφέας εξ ενστίκτου».  
  
Ο ίδιος, αποδεχόμενος τον χαρακτηρισμό, πρόσθεσε   
«…καλόγουστος κλέφτης, με συμπτώματα αδυναμίας αφοσίωσης, απροθυμία ολοκλήρωσης και ανορεξία για απόψεις.   
  
Επίσης, η σοβαρότητα μου προκαλεί πλήξη, η σοβαροφάνεια μου προκαλεί γέλιο και οι επαγγελματίες κωμικοί μελαγχολία.   
  
Ακόμη, μου συμβαίνει και κάτι άλλο: Στεναχωριέμαι για κάτι που απώλεσα, χωρίς όμως να έχω κάνει κάτι για να το κρατήσω…».

Σκηνοθεσία-σενάριο: Δημήτρης Κουτσιαμπασάκος  
Διεύθυνση φωτογραφίας: Ευστράτιος Θεοδοσίου  
Ηχοληψία: Κώστας Παππάς, Βασίλης Παπαυγέρης, Δημήτρης Φωτόπουλος  
Μίξη ήχου: Βασίλης Βασιλάκης  
Μοντάζ: Δημήτρης Καδής  
Μουσική επιμέλεια: Κafka takes Νotes.  
Διεύθυνση παραγωγής: Μιχάλης Δημητρακάκος  
Παραγωγή: ΕΡΤ Α.Ε.

(Η εκπομπή μεταδίδεται στη μνήμη του Κωνσταντίνου Τζούμα)

(Το Δελτίο Ειδήσεων ώρα 15:00 δεν θα μεταδοθεί)

|  |  |
| --- | --- |
| ΨΥΧΑΓΩΓΙΑ | **WEBTV** **ERTflix** |

**16:00**  |  **ΣΤΟΥΝΤΙΟ 4**     
  
Παρουσίαση: Νάνσυ Ζαμπέτογλου, Θανάσης Αναγνωστόπουλος

…..

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**